नेपाल राष्ट्र बैङ्कले आव २०६९/७० भित्र वाणिज्य बैङ्कले २ अर्ब, विकास बैङ्कले ६४ करोड, वित्तीय संस्थाले २० करोड रुपैयाँ पूँजी पुर्याउनुपर्ने व्यवस्था रहेको छ । यसो हुँदा बैङ्क तथा वित्तीय संस्थाहरू दिन प्रतिदिन मर्जरका लागि अघि बढेका छन् । सो व्यवस्थाअनुरूप प्रतिफल प्राप्त हुन नसक्ने, संस्थापक शेयरधनीले हकप्रद शेयर खरीदमा आयस्रोत देखाउनुपर्ने व्यवस्थाले पनि मर्जरलाई प्रोत्साहित गरेको छ । शेयर कर्जा नपाउने, शेयरबजार दैनिक ओरालो लाग्ने, घरजग्गा कारोबारमा कमी, बैङ्क तथा वित्तीय संस्थाको लगानी डुब्ने अवस्था सिर्जना हुनु, बजारमा तरलताको समस्याले हकप्रद शेयर विक्री नहुनु आदि कारणबाट मर्जरतर्फजान बाध्य भएको देखिन्छ ।
